Adam Sinclair

Adam Youssof Mohamed Sinclair (lahir 11 Ogos 1983) ialah seorang pengarah filem dan muzik video Malaysia dan adik kepada Ashraf dan Aishah Sinclair. Beliau pernah memenangi trofi Festival Filem Malaysia ke-25 bagi kategori Filem Pendek Terbaik menerusi filem pendek Sanzaru pada 2012.Kenali Adam Sinclair, ‘crush’ Yuna Zarai Glam Lelaki. Dicapai pada 26 Ogos 2017.

Kerjaya
Adam Sinclair merupakan lulusan di Panico Film School, London pada 2006. Beliau telah bekerja dalam pelbagai projek pembikinan filem termasuk iklan, video korporat, muzik video, TV dan filem.

Pada tahun 2012, filem pendek beliau, Sanzaru telah memenangi Filem Pendek Terbaik di Festival Filem Malaysia ke-25. Beliau juga telah memenangi Adsfest Advertising Awards di Pattaya, Thailand bagi hasil kerjanya dalam iklan New Straits Times, bertajuk ‘Caught In The Fire’ dan ‘Cloud of Confusion’.

Sebagai pengarah muzik video, Adam telah mengarahkan muzik video lagu nyanyian isterinya, Yuna termasuk "Forevermore" dan "Blank Marquee".

Kehidupan peribadi
Pada 5 Ogos 2017, Adam melangsungkan pertunangannya dengan penyanyi Yunalis Zarai (Yuna), di kediaman keluarga Yuna di Shah Alam, Selangor selepas empat tahun berkenalan. Majlis pertunangan pasangan itu hanya dihadiri keluarga terdekat dan rakan karib, upacara merisik diadakan pada 27 Mac 2017. Pasangan ini melangsungkan perkahwinan mereka di Puncak Rimba, Bentong, Pahang pada 26 Januari 2018.

Filemografi

Filem pendek
 Sanzaru (2012) - pengarah

Muzik video
 "Wanita Terbahagia" - Bunga Citra Lestari - pengarah
 "Pulang" - Yuna dan SonaOne - pengarah
 "Forevermore" - Yuna - pengarah
 "Blank Marquee" - Yuna dan G-Eazy - pengarah
 "Pink Youth" - Yuna dan Little Simz - konsep dan cerita
 "(Not) The Love of My Life" - Yuna - penyunting offline
 "Castaway" - Yuna dan Tyler, the Creator - pengarah

Rujukan

Pautan luar
 Laman web rasmi

Kategori:Kelahiran 1983
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang Malaysia berketurunan Inggeris
Kategori:Orang Malaysia berketurunan Scotland
Kategori:Orang Malaysia berketurunan Ireland
Kategori:Orang Malaysia berketurunan Jawa
Kategori:Pengarah filem Malaysia